\NormalFont\ShortTitle{3 Juan}

{\MTB HAY MIKATLUN TUDOK JUAN



\par }\OneChap {\PP \VerseOne{1}Tulang ku Geyus,\FTNT{*}{{\FR 1:1 }{\FR{1:1
}}{\FT{Acts 19:29, Romans 16:23 ya 1 Corinth 1:14}}} ha-oy an ohan ap-apuyu ya muntudokak ke he-a an ohan impakappinhod ku.


\par }{\PP \VS{2}Idasalan dakan ha-on ta adika mundogo ya maphod am-in di maat ke he-a umat hi kahamad di pangulug mu.

\VS{3}Ongal di amlong ku handih immali nadan ibba takun mangulug ot kalyon dan ha-on di mipanggep hi kahamad di pangun-unud mu nah intuttudun nan Ap-apu taku.

\VS{4}Te hay ahan mangipaamlong ke ha-on ya hay pangngolak an dakayun mibilang an iimbabalek ya itultuluy yun mangun-unud nah intuttudun nan Ap-apu taku.


\par }{\SH Hay tugun Juan ke Geyus
\par }
{\PP \VS{5}Tulang ku, maphod di inat mu te ongal di baddang mu nadah ibba takun mumpangulug takon di uggem dida impakainnila.

\VS{6}Diday nangalkalih mipanggep hi pamhod mu hantudah mangulug hitu. Deket mundag-u dah na ya baddangam bo didah mahapul dah eda puntuttuduwan te hituwey pinhod Apu Dios.

\VS{7}Ibagak ahan an baddangam dida nah mahapul dah eda puntuttuduwan te hay pangi-eda ya adida mumbagah baddang nadah adi mangulug.

\VS{8}Kinali mahapul an ditakun mangulug di bumaddang ke didat kay taku makibaddang an mangipainila nah makulug an mituttudu.


\par }{\SH Hay pangi-en Diotrepes
\par }
{\PP \VS{9}Wada tuwali din impialik an tudok kun dakayun mangulug hina mipanggep ketuwe, mu mangohe nan hi Diotrepes an pinhod nan hiyay maun-unud, ta hidiye nan adina hangudon di kalyok.

\VS{10}Mu hantuh ahik aliyan hina ya kalyok am-in nadan ad-adin at-attona umat nah langkak an kanalyonan mipanggep ke dakami. Hay oha bo ya adina hangudon nadan ibba takun mangihawwang hinah bobleyu. Ya wada ke bon dakayuy manangud ke dida ya namahig di boh-ol nan didat adina pakiamungon dida nah pundayawan yu.


\par }{\SH Hay pangi-en Demetrio
\par }
{\PP \VS{11}Mu he-a tulang ku Geyus, bokon hay gaga-ihoy un-unudom. Hay maphod di un-unudom te hay tagun maphod di atona ya hiyay tagun Apu Dios. Mu nan tagun gaga-ihoy atona ya hiyay ugge nanginilan Apu Dios.

\VS{12}Tibom nan ohan ibba takun hi Demetrio an dakol day mangit-ok an hiya ya maphod. Ya matiboy kaphod na nah nahamad an pangun-unud nah makulug an mituttudu. Takon di ha-oy ya kanak di hiya ke peman ya maphod ya takon di dakayu ya inila yun makulug hituwen kinalik.


\par }{\PP \VS{13}Dakol ot di pinhod kun ipainilan dakayu, mu kudukdul nay adik itudok ad uwani

\VS{14}te pinhod kun gagala ya umaliyak hinat ahi taku munhuhummangan.


\par }{\PP \VS{15}Hana ot ta palinggopon dakan Apu Dios. Ipainilak ke he-a an am-in da tun ibba takuh tu ya kanan day nonomnomon daka. Pinhod kun ipainilam nadah ibba takuh nan nonomnomok damdama dida.

\par }